stanford-oval/wikipedia huggingface dataset:
Asma al-Assad
Elämäkerta

Asma al-Assad syntyi Lontoossa vuonna 1975 varakkaaseen syyrialaistaustaiseen sunnalaiseen perheeseen. Hänen isänsä Fawaz Akhras oli sydänlääkäri ja äiti Sahar työskenteli Syyrian Lontoon lähetystössä. Asma valmistui lontoolaisesta King’s College London -yliopistosta ja työskenteli talousanalyytikkona. Asma tapasi Bašar al-Assadin tämän opiskelujen aikana Lontoossa, mutta parin suhteesta ennen heidän avioitumistaan tiedetään vain vähän. Joidenkin lähteiden mukaan Bašarin äiti vastusti parin avioliittoa Asman sunnalaisuuden perusteella. Bašar al-Assadin suku kuuluu alaviitteihin. Uutinen avioliitosta tuli monelle yllätyksenä. Parin häät pidettiin vuonna 2000. Samana vuonna Bašar al-Assad valittiin Syyrian presidentiksi isänsä ja aikaisemman presidentin Hafiz al-Assadin kuoleman jälkeen.
Asma al-Assad on ollut miehensä mukana näyttävästi julkisuudessa. Hänen vaikutuksestaan miehensä politiikkaan tiedetään kuitenkin vain vähän. Nuoren lännessä opiskelleen presidentin ja tämän aviopuolison toivottiin aluksi johtavan vapaampaan yhteiskuntaan Syyriassa, ja kehitys kulkikin aluksi tähän suuntaan. Bašar al-Assadin viran alkukaudesta on joskus puhuttu Damaskoksen keväänä. Syyrian sisällissota alkoi kuitenkin vuonna 2011, kun Daraan kaupungissa pidätettiin koululaisia, jotka joutuivat kidutuksen uhreiksi. Heidän kohtelunsa vuoksi puhkesi nopeasti levinneitä mellakoita, jotka johtivat puolestaan sisällissotaan. Sisällissodan alussa Asman kantaa miehensä menettelyyn ei tiedetty, ja esimerkiksi Britannian ja Saksan YK:n lähettiläät vetosivat häneen vuonna 2012 pyytäen häntä tuomitsemaan väkivaltaisuudet. Sisällissodan alettua Asma katosi kuitenkin julkisuudesta. The Guardian -lehden vuonna 2012 vuotamien sähköpostien mukaan Asma on käyttänyt tuhansia dollareita esimerkiksi Pariisista hankittuihin kynttilöihin ja kattokruunuihin. Sähköpostien perusteella Asma oli myös yhteyksissä Qatarin emiirin tytär Mayassa al-Thanin kanssa, joka neuvoi paria jättämään Syyrian vihjaten heidän saavan mahdollisesti turvapaikan Dohasta.
Asma al-Assadilla todettiin vuonna 2018 rintasyöpä, ja hän aloitti syöpähoidon.
Asmalla ja Bašarilla on kolme lasta, Hafez, Zein ja Karim. Perheen uskottiin asuvan Damaskoksen Malkin kaupunginosassa. Euroopan unioni on asettanut Asmalle muun Bašarin lähipiirin ohella pakotteita, joihin kuuluu esimerkiksi varojen jäädytys ja matkustuskieltoja. Asma on Yhdistyneen kuningaskunnan kansalainen, eivätkä matkustuskiellot koske näin Britanniaa.
Joulukuussa 2024 al-Assadin perhe pakeni Syyriasta Venäjälle, jossa heille myönnettiin turvapaikat. He joutuivat pakenemaan, koska al-Assadien valta luhistui nopeasti HTS-kapinallisten aloitettua voimakkaan hyökkäyksen ja lopulta vallattua pääkaupunki Damaskoksen. Presidentti Bašarin huhuttiin jopa kuolleen, ennen kuin venäläinen media kertoi perheen, mukaanlukien presidentin, päässeen Moskovaan.
Asma al-Assad miehensä Bašar al-Assadin kanssa Moskovassa vuonna 2005.
Erwin Hagedorn

| Erwin Hagedorn> Henkilötiedot |
| --- | --- |
Syntynyt: 30. tammikuuta 1952 Eberswalde, Itä-Saksa
Kuollut: 15. syyskuuta 1972 (20 vuotta) Leipzig, Itä-Saksa (teloitettu)
Kansalaisuus:   Itä-Saksa
Muut tiedot
Rikokset:  murha, lapsen seksuaalinen hyväksikäyttö, lapsen seksuaalinen hyväksikäytön yritys
Uhrit:  3
Vangittu:  12. marraskuuta 1971
Rangaistus:  kuolema (toukokuu 1972)
Hans Erwin Hagedorn (30. tammikuuta 1952 Eberswalde – 15. syyskuuta 1972 Leipzig) oli itäsaksalainen sarjamurhaaja, joka syyllistyi kolmen lapsen murhaan nykyisen Brandenburgin alueella vuosina 1969 ja 1971.
16-vuotias Hagedorn murhasi 31. toukokuuta 1969 Henry Spechtin ja  Mario Louisin Eberswalden lähellä sijaitsevassa metsässä. Poikien ruumiit löydettiin kahden viikon kuluttua tapahtumista, mutta syyllistä ei löydetty laajoista etsinnöistä huolimatta.
Yli kahden vuoden päästä ensimmäisistä murhista Hagedorn murhasi 9. lokakuuta 1971 kaksitoistavuotiaan Ronald Winklerin samalla alueella. Hagedorn pidätettiin murhasta epäiltynä 12. marraskuuta. Hän paljastui, kun hänen aiemmin seksuaalisesti ahdistelema poika ilmoitti rikoksesta.
Hagedorn tuomittiin kuolemaan Winklerin murhasta toukokuussa 1972. Hänet teloitettiin ampumalla 15. syyskuuta samana vuonna. Itä-Saksan valtionpäämies Walter Ulbricht oli kieltäytynyt armahtamasta häntä. Hagedorn oli viimeinen Itä-Saksassa teloitettu siviili.
Enterbrain

| Enterbrain |
| --- | --- |

Yritysmuoto:  pörssiyhtiö
Perustettu:  1. huhtikuuta 2000
Toimitusjohtaja:  Hirokazu Hamamura
Avainhenkilöt:  Tatsuo Satō (puheenjohtaja)
Kotipaikka:  Chiyoda, Tokio, Japani
Henkilöstö:  246
Emoyhtiö:  Kadokawa Dwango
Kotisivu:  www.enterbrain.co.jp
Infobox OKVirheellinen NIMI-arvo: 
Enterbrain kabushikigaisha (jap. 株式会社エンターブレイン, Kabushiki-gaisha Entāburein) on japanilainen lehti- ja kirjajulkaisija, joka on toiminut vuodesta 2000 lähtien. Valtaosa Enterbrainin julkaisuista keskittyy videopeleihin, mutta yhtiön valikoimaan kuuluu myös urheilu- ja sarjakuvakirjoja. Enterbrainin levikiltään suurin lehti on viikoittain ilmestyvä Shūkan Famitsū.
Painettujen tuotteiden lisäksi Enterbrain on julkaissut roolipelejä ja niiden luomiseen tarkoitettuja ohjelmia, kuten RPG Maker. Yhtiön tavoitteena laajentua muun muassa pelituotantoyhtiöksi, televisio- ja radioasemaksi sekä uutistoimistoksi.
Kadokawa hankki yhtiön vuonna 2004.
Lehtiä

B's LOG
Shūkan Famitsū
Famitsu PS2
Famitsu Xbox
Famitsu DS + Cube & Advance
TECH Win DVD
Tech Gian
Magi-Cu
Comic Beam
Harta (ennen Fellows!)
Monthly Arcadia (月刊アルカディア)
Sarabure
Famitsu Connect!On
Logout Tabletalk RPG Series
Tietokoneohjelmistoja

RPG Maker
Fighter Maker
Sim RPG Maker
Shooter Maker (ja:シューティングツクール)
IG Maker
Roolipelit

Alshard
Alshard GAIA
Blade of Arcana
Inou Tsukai
Night Wizard!
Star Legend
Tenra War
Terra the Gunslinger
Tokyo NOVA
Videopelit

Panzer Front (1999)
Tear Ring Saga (2001)
Galerians: Ash (2002)
Berwick Saga (2005)
KimiKiss (2006)
Amagami (2009)
Earth Seeker (2011)
Photo Kano (2012)
Aiheesta muualla

Enterbrainin virallinen sivusto (Arkistoitu – Internet Archive) (japaniksi)
Lost (3. tuotantokausi)

Lostin kolmas tuotantokausi käynnistyi Yhdysvalloissa ja Kanadassa 4. lokakuuta 2006 ja päättyi 23. maaliskuuta 2007. Suomessa kausi taas alkoi 16. elokuuta 2007 Nelosella. Kolmas kausi jatkoi Oceanic Airlinesin lennolta 815 selvinneiden tarinoiden kertomista. Lost-universumissa kausi sijoittui marraskuun 28. päivän ja joulukuun 21. päivän väliin, vuoteen 2004. Tuottajat ovat sanoneet ensimmäisen kauden esitelleen selviytyjät, toisen kauden kertovan luukusta ja kolmannen kauden keskittyneen Toisiin, saaren salaperäisiin asukkaisiin.
Buena Vista Home Entertainment julkaisi kolmannen kauden DVD:nä nimellä Lost: The Complete Third Season - The Unexplored Experience 11. joulukuuta 2007. Kausi julkaistiin myös Blu-ray-formaatissa. Lost on ensimmäisiä televisiosarjoja, joita julkaistiin HD-formaatissa.
Näyttelijät

Kolmas tuotantokausi sisälsi kuusitoista huomattavaa roolia, tehden sarjan näyttelijäkokoonpanosta toiseksi suurimman kaudella 2006–2007, ABC:n Täydellisten naisten jälkeen.
Evangeline Lilly näyttelee Kate Austenia, karkuria joka ei tiedä rakastaako enemmän Jackia vai Sawyeria. Matthew Fox esittää tohtori Jack Shephardia, selviytyjien johtajaa. Josh Holloway näyttelee ivallista huijaria James "Sawyer" Fordia. Elizabeth Mitchell liittyi joukkoon näytellen hedelmällisyysspesialisti Juliet Burkea, Toista joka yrittää paeta saarta. Henry Ian Cusick nostettiin päähenkilöiden joukkoon, näytellen viimeiset kolme vuotta saarella viettänyttä Desmond Humea. Dominic Monaghan esittää Charlie Pacea entistä huumeaddiktia ja rokkistaraa. Naveen Andrews näyttelee Sayid Jarrahia, entistä Irakin armeijan sotilasta. Toisen kauden vieraileva tähti Michael Emerson nostettiin päänäyttelijäkaartiin ja hänen roolinsa on Benjamin Linus, manipuloiva Toisten johtaja. Jorge Garcia esittää epäonnekasta miljonääriä Hugo "Hurley" Reyesiä. Daniel Dae Kim näyttelee englannin kielen taidotonta korealaista Jin-Soo Kwonia ja Yunjin Kim esittää hänen raskaana olevaa vaimoaan Sun-Hwa Kwonia. Terry O'Quinn esittää John Lockea, selviytyjää jolla on syvä yhteys saareen. Emilie de Ravin esittää australialaista yksinhuoltajaäitiä Claire Littletonia. Rodrigo Santoro ja Kiele Sanchez esittävät Pauloa ja Nikkiä. Adewale Akinnuoye-Agbaje palaa näyttelemään erikoista pappia Mr. Ekoa.
Kolmaskin kausi esittelee lukemattomia vierailevia tähtiä. M. C. Gainey näyttelee Toista nimeltään Tom Friendly. Tania Raymonde esittää Alex Rousseauta, kun taas Mira Furlan esittää hänen äitiään Danielle Rousseauta. Andrew Divoff esittää Toista nimeltään Mikhail Bakunin ja Nestor Carbonell esittää ikääntymätöntä Richard Alpertia Marsha Thomason näyttelee Naomi Dorritia, joka saapuu saarelle kauden lopussa. Blake Bashoff esittää Alexin poikaystävää Karlia. Michael Bowen esittää kostonhimoista Toista Danny Pickettiä ja William Mapother esittää Ethan Romia. Sonya Walger esittää Desmondin tyttöystävää Penelope "Penny" Widmorea. L. Scott Caldwell sekä Sam Anderson palaavat rooleihinsa lennon 815 avioparina Rose Hendersonina ja Bernard Nadlerina kuten myös Kimberley Joseph palaa esittäen Cindyä, joka kidnapattiin viime kaudella.
Erityisiä vierailevia tähtiä ovat niitä mies- ja naisnäyttelijät jotka kuuluivat joskus päänäyttelijäkaartiin, mutta ovat nyt kuolleet tai karanneet saarelta. Ensimmäisen kauden päänäyttelijä Ian Somerhalder palaa rooliinsa John Locken hallusinaatiossa esittämään Boone Carlylea, kuten myös tekee Shannon Rutherford jota esittää Maggie Grace. Myös Malcolm David Kelley uusi roolinsa kymmenvuotiaana selviytyjänä Walt Lloydina, tosin vain yhden kohtauksen ajaksi.
Jaksot > Kaksi kaupunkia (A Tale of Two Cities)

Jack vangitaan Hydralle, Dharma-aloitteen vedenalaiselle asemalle, ja Toisiin kuuluva Juliet kuulustelee häntä. Katea ja Sawyeria pidetään vankeina läheisissä häkeissä. Sawyer yrittää paeta teini-ikäisen Toisen, Karlin kanssa, mutta he jäävät kiinni. ”Henry Gale”, jonka oikea nimi on Ben, paljastuu Toisten johtajaksi. Takaumassa Jack yrittää saada pakkomielteisesti selville kenen kanssa hänen vaimollaan Sarahilla oli suhde pariskunnan eron aikoihin. Jack epäilee isäänsä ja hyökkää tämän kimppuun AA-kerhossa. Jack pidätetään ja hänen ex-vaimonsa maksaa tämän takuut.
Jaksot > Lasinen ballerina (The Glass Ballerina)

Ben tarjoutuu viemään Jackin pois saarelta, jos tämä suostuu tekemään yhteistyötä. Kate ja Sawyer joutuvat hakkaamaan kiviä ja paljastuu, että Ben tarkkailee heitä videokameran välityksellä. Purjeveneellä Sun, Jin ja Sayid joutuvat Toisten väijytykseen. Sun ampuu Toisen nimeltä Colleen ja Toiset ottavat veneen valtaansa. Sun, Jin ja Sayid palaavat selviytyjien leiriin. Takaumassa Sunin isä saa selville tämän suhteen Jae Leehen. Hän määrää Jinin tappamaan Jaen, mutta Jin vain uhkailee tätä. Jae kuolee putoamalla korkeasta tornitalosta Jinin auton päälle.
Jaksot > Lisäohjeita (Further Instructions)

Locke, Desmond ja Eko selviytyvät Joutsen-aseman räjähdyksestä. Locke näkee hallusinaation Boonesta ja menee Charlien kanssa pelastamaan Ekon jääkarhun kynsistä. Hurley saa tietää, että Desmond näkee tulevaisuuteen. Takaumassa Locke tuo vahingossa poliisiin marihuana-yhteisöön, jonka osana hän itse oli.
Jaksot > Pelastukoon ken voi (Every Man for Himself)

Colleen kuolee ja hänen miehensä Pickett purkaa raivonsa pahoinpitelemällä Sawyerin. Sawyerille uskotellaan, että häneen on istutettu laskuri, joka räjäyttää hänen sydämensä mikäli syke nousee yli 140:n. Ben paljastaa, että Sawyerin pakenemisyritykset ovat turhia, koska he eivät ole enää pääsaarella, jolla selviytyneiden leiri on. Takaumassa Sawyer huijaa itsensä ulos vankilasta ja saa tietää tyttärestään. Hän väittää, ettei välitä tyttärestään, mutta antaa tälle nimettömänä suuren summan rahaa.
Jaksot > Elämisen hinta (The Cost of Living)

{| style="width:100%; background:#F5F5F5"
Jaksonumero: 5

Tuotantokoodi: 305

Ensiesitys Suomessa: 13. syyskuuta 2007

Ensiesitys Yhdysvalloissa: 1. marraskuuta 2006 

Käsikirjoittajat: Monica Owusu-Breen, Alison Schapker 

Ohjaaja: Jack Bender  

Takauma:  Mr. Eko

|}
Eko seuraa veljeään Yemiä viidakkoon. Veli kuitenkin paljastuu savuhirviöksi, joka tappaa Ekon. Jack saa tietää, että Toiset ottivat hänet vangiksi, jotta hän voisi leikata Benin selkärangasta kasvaimen. Juliet käskee Jackia tappamaan Benin leikkauksen aikana ja lavastamaan sen onnettomuudeksi. Takaumassa Ekosta tulee pappi Yemin kuoltua.
Jaksot > Tahdon (I Do)

Kate ja Sawyer näyttävät tunteensa toisiaan kohtaan harrastamalla seksiä. Pickett uhkaa tappaa Sawyerin, mutta Jack keskeyttää Benin leikkauksen ja uhkaa tappaa tämän, ellei Katen ja Sawyerin anneta paeta. Takaumassa Kate yrittää elää tavallista elämää ja menee naimisiin, mutta päätyy karkaamaan tunnustettuaan miehelleen menneisyytensä.
Jaksot > Ei Portlandissa (Not in Portland)

Teini-ikäinen Toinen, Alex, lupaa auttaa Katea ja Sawyeria pakenemaan kanootilla pääsaarelle, mutta vakuuttaa heidät ensin pelastamaan poikaystävänsä Karlin. Juliet tappaa Pickettin, jotta Kate ja Sawyer pääsevät pakenemaan. Jack päättää Benin leikkauksen. Takaumassa paljastuu, että yli kolme vuotta ennen lennon 815 haaksirikkoa Juliet oli hedelmällisyystohtori ja mahdollisti siskonsa raskauden.
Jaksot > Välähdyksia (Flashes Before Your Eyes)

Charlie ja Hurley yrittävät saada Desmondin juovuksiin, jotta tämä selittäisi kykynsä nähdä tulevaisuuteen. Pidennetty takauma paljastaa, mitä Desmondille tapahtui Joutsen-aseman räjähdyksen jälkeen. Desmond muistelee Pennyn kanssa viettämäänsä päivää ennen joutumistaan saarelle. Pian Desmond alkaa nähdä näkyjä Charlien lähestyvästä kuolemasta.
Jaksot > Vieraalla maalla (Stranger in a Strange Land)

Juliet joutuu vastuuseen Pickettin taposta. Jackin ja Benin avulla Juliet ei kuitenkaan saa teostaan kuolemanrangaistusta. Toiset ja Jack matkaavat Toisten asuinpaikalle, joka sijaitsee toisella saarella. Takaumassa Jack ottaa tatuointinsa lomallaan Thaimaassa.
Jaksot > Tricia Tanaka on kuollut (Tricia Tanaka is Dead)

Kate ja Sawyer palaavat rannalle. Hurley löytää viidakosta vanhan, hylätyn pakettiauton ja ajaa sillä Charlien, Sawyerin ja Jinin kanssa. Kate, Sawyer ja Locke lähtevät pelastamaan Jackia. Takaumassa Hurleyn isä palaa kotiin, Hurleyn voitettua lotossa.
Jaksot > Näppäile 77 (Enter 77)

Locke, Sayid ja Kate tutkivat Dharman kommunikaatioasemaa viidakossa ja tapaavat Mikhailin. Lähtiessään asemalta Locke räjäyttää sen. Sawyer pelaa Hurleyta vastaan pöytätennistä saadakseen tavaransa takaisin mutta häviää ja joutuu luopumaan ihmisille antamistaan lempinimistä. Takaumassa Sayid tapaa entisen kidutusuhrinsa Pariisissa.
Jaksot > Linnuntie (Par Avion)

Claire saa tietää Desmondin ennusteesta ja myöhemmin hän sitoo viestin linnun jalkaan ja päästää sen vapaaksi. Locke, Sayid, Kate ja Danielle lähestyvät turva-aitaa, joka suojelee Toisten koteja. Locke työntää Mikhailin aitaan, jolloin tämä näyttää kuolevan. Locke, Sayid ja Kate kiipeävät aidan yli ilman ongelmia. Takaumassa paljastuu, että Clairella ja Jackilla on sama isä.
Jaksot > Mies Tallahasseesta (The Man From Tallahassee)

Locke, Sayid ja Kate kohtaavat Toiset ja löytävät onnelliselta vaikuttavan Jackin. Jack ja Juliet, joiden suhde on edistynyt, ovat sopineet Benin kanssa lähtevänsä saarelta sukellusveneellä, jonka Locke kuitenkin räjäyttää. Ben paljastaa, että Locken isä on heillä vankina. Takaumassa Locken isä työntää tämän ulos ikkunasta, minkä vuoksi Locke halvaantuu.
Jaksot > Paljastus (Exposé)

Charlie kertoo Sunille olleensa Sawyerin kanssa tämän kidnappauksen takana. Selviytyjät tutkivat Nikkin ja Paulon kuolemaa. Takaumissa näytetään, että Nikki ja Paulo kiistelivät miljonääriltä huijaamistaan timanteista. Saarella Nikki päästi myrkyllisen hämähäkin vapaaksi Paulon yllä, mutta hämähäkit purivatkin heitä molempia aiheuttaen kahdeksan tunnin halvaantumisen. Selviytyjät eivät saa selville, etteivät Nikki ja Paulo ole oikeasti kuolleita, vaan hautaavat heidät vahingossa elävältä.
Jaksot > Hylätyt (Left Behind)

Toiset ja Locke jättävät Toisten asutuksen. Hurley huijaa Sawyeria hyvittelemään tekojaan toisille selviytyneille. Takaumassa Kate yrittää sopia äitinsä kanssa.
Jaksot > Yksi meistä (One of Us)

Jack, Sayid, Kate ja Juliet palaavat rannalle ja muut selviytyjät alkavat kysellä Jackin motiiveja luottaa Julietiin. Salaperäinen sairaus osuu Clairen kohdalle, jolloin Juliet auttaa häntä. Takaumissa selviää, ettei Juliet haluaisi olla saarella eikä pysty pelastamaan saarella raskaana olevia naisia kuolemalta.
Jaksot > Pattitilanne (Catch-22)

Välähdyksien avulla Desmond löytää Charlien, Hurleyn ja Jinin kanssa viidakosta laskuvarjolla saarelle joutuneen Naomin. Kate kääntyy Sawyerin puoleen nähtyään Jackin Julietin kanssa. Takaumassa näytetään Desmondin aikaa munkkina ja hänen ensitapaaminen Pennyn kanssa.
Jaksot > Hedelmöityshetki (D.O.C.)

Saatuaan tietää, että Toisten raskaana olevat naiset kuolivat ennen synnytystä, Sun antaa Julietin tutkia itsensä Dharma-lääkintäasemalla. Juliet raportoi asiasta Benille. Desmond tapaa elävän Mikhailin viidakossa ja antaa tämän pelastaa Naomin hengen. Takaumassa Jinin biologinen äiti kiristää Sunia. Hurley saa tietää Naomilta, että Oceanicin lento 815 on "löytynyt" ilman "henkiinjääneitä".
Jaksot > Tyrmä (The Brig)

Takaumassa näytetään kuinka Locke asuu Toisten kanssa, jotka pitävät tämän isää vankinaan. Nykyajassa Locke yllyttää Sawyerin kanssaan Black Rockille tapaamaan Locken isää. Sawyer tappaa Locken isän, joka on alkuperäinen Sawyer.
Jaksot > Mies taustalla (The Man Behind the Curtain)

Locke palaa Toisten luo jolloin Ben vie Locken tapaamaan Toisten salaperäistä johtajaa, Jacobia. Locke ei pysty näkemään Jacobia, mutta kuulee tämän, minkä vuoksi Ben ampuu Lockea. Selviytyjien luottamus Jackia kohtaan rakoilee kun Juliet paljastuukin Toisten vakoojaksi; Juliet kuitenkin paljastaa olleensa Jackin puolella Toisia vastaan. Takaumassa näytetään kuinka Ben saapui saarelle nuorena poikana Dharma-aloitteen aikana. Ben teki salaliiton Toisten kanssa (tai ainakin Richard Alpertin, joka ei ole ikääntynyt ainakaan 30 vuoteen) ja tappaa suurimman osan Dharma-aloitteen jäsenistä.
Jaksot > Suurimmat hitit (The Greatest Hits)

Jack saa tietää Toisten suunnitelmasta saartaa selviytyjät ja kaapata raskaana olevat naiset ja suunnittelee itse tappavansa Toiset dynamiitin avulla. Jotta Sayid voisi lähettää hätäkutsun Naomin satelliittipuhelimelle, Charlie ui vedenalaiselle Dharma-asemalle, joka estää radiolähetykset. Ennen tätä Charlie kirjoittaa ylos viisi elämänsä suurinta hetkeä.
Jaksot > Peili, osat 1 ja 2 (Through the Looking Glass)

Jackin suunnitelma tappaa Toiset ei onnistukaan ja Sayid, Jin ja Bernard jäävät Toisten vangeiksi. Rousseaun johtamina selviytyjät matkaavat radiotornille kääntääkseen Rousseaun hätäkutsun pois päältä. Naomi saa yhteyden laivaansa mutta joutuu Locken puukottamaksi tämän uskoessa selviytyjien tekevän virheen luottaessaan Naomiin. Charlie saa yhteyden Penny Widmoreen vedenalaiselta Dharma-asemalta mutta hukkuu, kun Mikhail räjäyttää kranaatin ja täyttää siten aseman vedellä. Sawyer, Juliet ja Hurley pelastavat Sayidin, Jinin ja Bernardin saapuessaan apuun Hurleyn ohjaaman pakettiauton johdolla. Takaumien sijasta flashforwardissa nähdään Jackin surullista elämää hänen pelastuttuaan saarelta, mikä kulminoituu tapaamiseen Katen kanssa ja Jackin hänelle sanomaan toteamukseen, ettei heidän ollut tarkoitus lähteä ja että heidän täytyy palata takaisin saarelle.
DVD-julkaisu

| 0 | 1 | 2 | 3 | 4 | 5 |
| --- | --- | --- | --- | --- | --- |
Lost: The Complete Third Season – The Unexplored Experience
| Yksityiskohdat | Yksityiskohdat | Yksityiskohdat | Erikoismateriaalit | Erikoismateriaalit | Erikoismateriaalit |
|  23 jaksoa  DVD:llä 7 levyä ja Blu-ray:llä 6 levyä.  1.78:1 Aspect Ratio  Teksitys: Tanska, Englanti, Suomi, Norja, Ruotsi  Kieli: Englanti (Dolby Digital 5.1 Surround)  Englanti (PCM 5.1 surround) -Blu-ray  Kommenttiraidat (Dolby Digital 2.0 Stereo)  "Kaksi kaupunkia" - Damon Lindelof ja Elizabeth Mitchell  "Tahdon" - Carlton Cuse, Evangeline Lilly ja Josh Holloway  "Paljastus" - Edward Kitsis ja Adam Horowitz  "Mies verhon takana" - Damon Lindelof, Carlton Cuse ja Michael Emerson |  23 jaksoa  DVD:llä 7 levyä ja Blu-ray:llä 6 levyä.  1.78:1 Aspect Ratio  Teksitys: Tanska, Englanti, Suomi, Norja, Ruotsi  Kieli: Englanti (Dolby Digital 5.1 Surround)  Englanti (PCM 5.1 surround) -Blu-ray  Kommenttiraidat (Dolby Digital 2.0 Stereo)  "Kaksi kaupunkia" - Damon Lindelof ja Elizabeth Mitchell  "Tahdon" - Carlton Cuse, Evangeline Lilly ja Josh Holloway  "Paljastus" - Edward Kitsis ja Adam Horowitz  "Mies verhon takana" - Damon Lindelof, Carlton Cuse ja Michael Emerson |  23 jaksoa  DVD:llä 7 levyä ja Blu-ray:llä 6 levyä.  1.78:1 Aspect Ratio  Teksitys: Tanska, Englanti, Suomi, Norja, Ruotsi  Kieli: Englanti (Dolby Digital 5.1 Surround)  Englanti (PCM 5.1 surround) -Blu-ray  Kommenttiraidat (Dolby Digital 2.0 Stereo)  "Kaksi kaupunkia" - Damon Lindelof ja Elizabeth Mitchell  "Tahdon" - Carlton Cuse, Evangeline Lilly ja Josh Holloway  "Paljastus" - Edward Kitsis ja Adam Horowitz  "Mies verhon takana" - Damon Lindelof, Carlton Cuse ja Michael Emerson |  "Toisten maailma"  "Kadonneet takaumat"  "Lost eräänä päivänä"  "Lost on Location"  "Lostin kirjakerho"  Poistettuja kohtauksia  Pieleen menneitä kohtauksia  Pääsiäismunia  Blu-ray -lisämateriaalia Taattu pääsy  Sinikopiot |  "Toisten maailma"  "Kadonneet takaumat"  "Lost eräänä päivänä"  "Lost on Location"  "Lostin kirjakerho"  Poistettuja kohtauksia  Pieleen menneitä kohtauksia  Pääsiäismunia  Blu-ray -lisämateriaalia Taattu pääsy  Sinikopiot |  "Toisten maailma"  "Kadonneet takaumat"  "Lost eräänä päivänä"  "Lost on Location"  "Lostin kirjakerho"  Poistettuja kohtauksia  Pieleen menneitä kohtauksia  Pääsiäismunia  Blu-ray -lisämateriaalia Taattu pääsy  Sinikopiot |
Julkaisupäivämäärät
|  Brasilia |  Yhdysvallat  Kanada |  Australia |  Suomi |  Yhdistynyt kuningaskunta |  |
| 26. syyskuuta 2007 | 11. joulukuuta 2007 | 17. lokakuuta 2007 | 25. tammikuuta 2008 | 22. lokakuuta 2007 |  |
Mr. Eko
Mr. Eko
Erakkokuoriainen

| Erakkokuoriainen |
| --- | --- |
 Naaras
Uhanalaisuusluokitus
 Silmälläpidettävä  
  
Suomessa:
 Vaarantunut 
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Suku::  Osmoderma
Laji::  eremita
Kaksiosainen nimi
 Osmoderma eremita  (Scopoli, 1763) 
Katso myös
   Erakkokuoriainen Wikispeciesissä   Erakkokuoriainen Commonsissa 
Infobox OKNimi-testi OKIUCN-testi OK: 
Euroopan erakkokuoriaiset (Osmoderma eremita, sensu lato) muodostavat lajikompleksin, joka koostuu viidestä erillisestä kovakuoriaislajista. Aiemmin yhtenä lajina tunnettu erakkokuoriainen on mainittu Euroopan unionin luontodirektiivin liitteissä II ja IV, ja se on unionin alueella harvinainen käyttäessään elinympäristönä kookkaiden veteraanipuiden onkaloita. Harvinaisuudestaan huolimatta erakkokuoriaislajeja tavataan laajalla alueella koko Euroopassa, ja niillä on taipumus hyödyntää vanhojen lehtimetsien lisäksi myös perinne- ja kaupunkiympäristöjä.
Erakkokuoriaiset tulkittiin aiemmin lajiksi Osmoderma eremita, mutta tällä hetkellä lajiryhmä sisältää viisi kryptistä lajia:
Osmoderma eremita
Osmoderma barnabita
Osmoderma cristinae
Osmoderma lassallei
Osmoderma italicum